# data[].attributes.body
Közös szerkesztés megkezdése:

A jobb oldalon levő 3 pöttyre kattintva > "Megosztás és exportálás" > "Tagok hozzáadása" menüpont alatt tudok tagokat hozzáadni email cím, vagy regisztrált Padlet felhasználók neve alapján.

Ha azt szeretném, hogy a tagok bejegyzést írhassanak a Padletemre, de NE írhassanak bele mások bejegyzéseibe:

Padlet jobb oldalán 3 pötty > "Megosztás és exportálás" > "Adatvédelem módosítása" > alsó sorban: "Látogatói engedélyek": "írhat"

Ha azt szeretném, hogy az egyes bejegyzésekhez hozzászólhasson, de NE hozhasson létre új bejegyzést:

1.Padlet jobb oldalán 3 pötty > "Megosztás és exportálás" > "Adatvédelem módosítása" > alsó sorban: "Látogatói engedélyek": "Olvashat"
2.Padlet jobb oldalán 3 pötty > "Beállítások" (ez külön ikonként is látható a jobb oldalon, onnan is lehet indítani) > "Hozzászólások" pontnál be kell kapcsolni a gombot. Ekkor minden bejegyzéshez tudnak hozzászólást írni a tagok.

VÉDELEM

A "Beállítások" menüpont alatt lehet beállítani:
-"Remakes": Az adminokon kívül más lemásolhassa-e a Padletet ("Remakes" gombot kikapcsolva NEM engedélyezett a másolás)
-Moderálás: az egyes bejegyzések és hozzászólások megjelenése előtt moderátori hozzájásulás szükséges-e
-Reakciók: pl szívecske, csillagozás engedélyezése

# data[].attributes.body
Ha nem akarom, hogy lemásolhassák a Padletemet, akkor a jobb oldalon levő Beállítások gombra kattintva legörgetek a "Content protection" szekcióig, és ott kikapcsolom a "Remakes" gombot.
Ebben az esetben csak az admin tudja módosítani ill. lemásolni a Padlet tartalmát.

# data[].attributes.body
A Padlet Irányítópulton a bal oldalai menü lista melletti szürke sávon található alul egy kerék ikon.
Erre kattinva tudom a Padlet fiókom beállításait módosítani (pl email címem, felhasználónevem, jelszavam, beállított nyelv, számlázási adatokat megnézni stb.)

# data[].attributes.body
Ha pl egy tanár oszt meg velem egy általa készített Padletet, akkor azt az Irányítópult "Megosztott" menüpontja alatt találhatom meg.
Betehetem a velem megosztott Padletet is egy általam készített mappába (L. Padlet Irányítópult bejegyzés később), de a "Megosztott" mappában akkor is megtalálható marad.
Archiválni viszont nem tudom a velem megosztott Padletet.

# data[].attributes.body
Amíg nem helyeztem el egy mappában az ÁLTALAM KÉSZÍTETT új Padletemet (lásd később: "Padlet Irányítópult" bejegyzés), addig az új készítésű Padletem csak a "Készített Padletek" listában jelenik meg a Padlet Irányítópulton. Innen tudom újra előhívni becsukás után.
Itt a mappába helyezés után is megtalálom az összes általam készített Padletet.

# data[].attributes.body
A Padlet Irányítópulton bal oldalon látható egy menü lista. Innen tudok különböző műveleteket végezni.
Itt hozhatok létre mappákat:
A bal oldali listában alul "Új mappa", így az egyes Padleteimet mappákba rendszerezhetem. (A Padlet Irányítópulton az adott Padlet neve melletti 2 pöttyre kattinva a listából kiválasztom, hogy "Hozzáadás mappához", és a felugró listából kiválasztom az adott mappát.)
Az általam készített mappák is itt, ebben a listában fognak megjelenni.
Velem megosztott Padlet
Ebből a listából tudom előhívni azokat a Padleteket, amelyeket valaki más osztott meg velem (pl a nyelvtanárom). Ha ezután beteszem egy saját mappába az adott Padletet, akkor már onnan is el tudom érni.
Padlet archiválás
A listában található az archivált Padletek elérhetősége.
Egy Padletet szintén az Irányítópultról tudok archiválni, ha az adott Padlet neve melletti 3 pöttyre kattinva a listából kiválasztom az "Archiválás" pontot. Viszont csak saját készítésű Padleteket tudok archiválni, a mások által velem megosztott Padleteket NEM.
Legfrissebbek
Ezen menüpont alatt a legutóbb MEGNÉZETT Padletek találhatók.

# data[].attributes.body
A jobb felső sarokban levő kis szivecske ikonra kattinva betehetem az adott Padletet a "Kedvelt" listába, ami a Padlet Irányítópulton található, így gyorsabban el tudom érni.

# data[].attributes.body
VIGYÁZAT!!! A menü neve megtévesztő!!!
A jobb felső sarokban levő "Átalakítás" szövegre kattintva NEM az adott Padletet fogja átalakítani, hanem egy új Padletet fog létrehozni, az adott Padlet mintájára.
A megjelenő listában beállíthatom, hogy a mostani Padletem mely tulajdonságait vigye át az új Padletre (pl. címét, megosztási vagy kinézeti tulajdonságait).
Ha a jelenlegi Padletemen szeretnék módosítani, azt szeretném átalakítani, akkor

a 3 pöttyre kattintva tudom a jelenlegi Padletem formátumát módosítani (pl a mostani idővonal formátumról beállítani a vászon formátumot)

a fogaskerék ikonra kattinva tudok sok minden mást változtatni (pl a Padlet címét, "tapétáját" - azaz hátterét, stb.)

# data[].attributes.body
Alapállásban  minden új Padlet titkos.
Ez azt jelenti, hogy senki nem találhatja meg, és nem tudja olvasni - de ha valakivel megosztom, akkor ő meg tudja nyitni, és tud hozzá írni.
Ezt a beállítást a Padlet jobb oldalán található 3 pöttyre > "Megosztás és exportálás" > "Adatvédelem módosítása" szövegre kattintva tudom módosítani, illetve a "HIvatkozás vágólapra másolása" szövegre kattintva tudok megosztási linket kérni. Innen egyenesen meg tudom osztani pl Fb-on, és beágyazási kódot is kérhetek, amivel olvasható ill. kattintható formátumban be tudom ágyazni a saját honlapomba, blogomba az adott Padletet.
Az "Adatvédelem módosítása" pont alatt tudom beállítani, hogy magánjellegű, nyilvános stb. legyen-e a Padletem, és az alsó sorban azt is tudom módosítani, hogy csak olvashatnak, vagy írhatnak, esetleg szerkeszthetnek is a látogatók.

# data[].attributes.body
Ha részletesebben szeretnék megnézni egy adott bejegyzést, akkor a jobb felső sarokban található 3 pöttyre kattinva kiválasztom a listából a "Bejegyzés kibontása" kategóriát. Ekkor kinagyítja az adott bejegyzést.

# data[].attributes.body
Ha új bejegyzést készítek, akkor a bal alsó sarokban található egy szín gomb, amelyre kattintva behoz egy listát. Itt kattintással kiválaszthatom, milyen szegélyszínt szeretnék a bejegyzésemnek.
A már elkészített bejegyzések színe utólag is módosítható, vagy a szerkesztés szövegre kattinva, vagy a bejegyzés jobb felső sarkában található 3 pöttyre kattintva.
A padlet beállításainál (jobb felső sarokban a kerék ikonra kattinva) lehet kiválasztani a bejegyzések színsémáját. Ha a világos sémát választom, akkor csak pasztell színeket mutat a listában, ha a sötét sémát választom, akkor erőteljesebb színlistát ad a választásnál.

# data[].attributes.body
Egy már elkszített bejegyzést úgy tudok módosítani, hogy ráállok a változtatni kívánt bejegyzésre a kurzorral. Ekkor megjelenik a jobb felső sarokban a "Szerkesztés" felirat. Ha erre rákattintok, akkor a szerkesztési felületre navigál, ahol módosíthatom a bejegyzésemet.

# data[].attributes.headline
Kiegészítő tartalmak elhelyezése a bejegyzésben

# data[].attributes.subject
Kiegészítő tartalmak elhelyezése a bejegyzésben

# data[].attributes.body
Az új bejegyzés szerkesztői felületén található egy méhsejt szerű színes rész, amelyben van a jobb oldalon 3 pont. Ha erre kattintok, számtalan lehetőséget találok arra, mit lehet behelyezni, feltölteni a bejegyzésembe.
Kereshetek fotót a neten, amit behelyezek ide, vagy kép / hang / videó felvételt készíthetek, beszúrhatok egy linket, amely kattintható tartalmat ad a bejegyzsében stb.

# data[].attributes.body
Új bejegyzést a képernyő jobb alsó sarkában megjelenő + gombra kattintva tudok létrehozni.
Ha szeretném formázni a szöveget, akkor kijelölöm azt a szövegrészt, amelyet pl. félkövérré szeretném tenni vagy felsorolást akarok csinálni belőle. Ekkor megjelenik egy szerkesztő menü, amelyben kiválaszthatom a kívánt műveletet.

# data[].attributes.body
A padlet egy virtuális fal vagy faliújság, amelyre bármilyen saját jegyzetet kitehetünk, akár fényképekkel, videókkal, hangfelvételekkel kiegészítve.
Nagyon jól használható tanuláshoz, tanulmányok készítéséhez a forrásfelderítésnél, üzleti céllal egyaránt. Tanárok készíthetnek a diákoknak feljegyzéseket pl. a tanultakról, a házi feladatról vagy az ajánlott forrásokról.
Tervezésnél is jól jöhet, ha át akarjuk látni, mit hogyan szeretnénk csinálni, hiszen a drag&drop módszernek köszönhetően az egyes bejegyzések könnyedén elmozdíthatók a helyülről, és akár teljesen át lehet rendezni az egész tervet.
Lehet vele készíteni idővonalat, elmetérképet, blogot stb.
Rengeteg lehetőség rejlik benne, ide csak az alapokat jegyzetelem ki, hogy könnyebb legyen elindulni, de érdemes egy kis energiát beletenni a kiismerésébe.

# data[].attributes.body
A padlet.com oldalon regisztráció után tudunk új padletet készíteni. (jobb felső sarok, piros "Padlet készítése" gombra kattinva)
Néhány padlet készítése ingyenes, majd ha többet is szeretnénk készíteni, akkor havi néhány ezer forintért a fizetős verzióval tovább folytathatjuk a padletek gyártását.

# data[].attributes.body
Ez a formátum talán a legkötöttebb.
Kizárólag a vízszintesen megjelenő vonal mentén lehet elhelyezni a bejegyzéseket, amelyek egy idő után jobbra kifutnak a képernyőről.
A bejegyzések sorrendje drag & drop módszerrel változtatható, de csak ezen tengely mentén lehet őket előre-hátra mozgatni.
A bejegyzések mérete kézzel nem változtatható, a szélesség állandó, a hosszúság egy ideig nyúlik a bejegyzés hossszával, majd a jobb oldalon megjelenik egy csúszka, amellyel görgetve lehet megjeleníteni az adott bejegyzés további részét.
Az egyes bejegyzések közötti + jelre kattintva lehet új bejegyzést beszúrni az adott helyre.

# data[].attributes.body
A vászon formátum a legszabadabb elrendezés. Jól használható elmetérkép létrehozásához.
A bejegyzések tetszés szerint rendezhetőek, vízszintesen és függőlegesen is, akár a képernyőről kifuttatással is, és akár egymást részben vagy teljesen takarhatják is.
Az egyes bejegyzések vonallal ill. nyíllal összeköthetőek (a bejegyzés jobb felső sarkában levő 3 pöttyre kattintva kiválasztjuk a "Hozzákapcsolás bejegyzéshez" lista tagot. Ha egy bejegyzés már kapcsolatban áll egy másikkal, és ezt meg akarjuk szüntetni, akkor az e pont alatt található "Leválasztás bejegyzésről" pontot választjuk ki)
A bejegyzések mérete kézzel változtatható, ha a bejegyzés kocka jobb szélére vagy a jobb alsó sarkára állok az egér bal billenytyűjével, és a megjelenő dupla nyilat a gommbal nyomva tartva húzom a nyilat.
A bejegyzés jobb felső sarkában található 3 pöttyre kattintva feljön egy lista, amelyben lehetőség van beállítani, hogy "előtérbe helyezem" vagy "hátra küldöm" az adott bejegyzést. Ez azt jelenti, hogy ha átfedésbe kerül egy másik bejegyzéssel, akkor melyiknek legyen látható az átfedő része.

# data[].attributes.body
A bejegyzések csempeszerűen, az üres helyeket kitöltve jelennek meg, egyforma szélességben, a hosszúságuk a bejegyzés hosszától függ. Sem a bejegyzések mérete, sem a helyük nem változtatható kézzel, csak az egymás utáni sorrendjük. Az első bejegyzést mindig a Padlet közepére helyezi el, a következő bejegyzést pedig mellé - tehát én nem tudom pl a Padlet felület szélére húzni.

# data[].attributes.body
Ha a + jelre kattinva behoztam egy új bejegyzés szerkesztési felületét, a bejegyzésben bárhová kattinva bemásolhatok egy általam kiválasztott fényképet (CTRL + C > ezzel kimásolom onnan, ahol eredetileg van, pl a saját Google fényképeim közül, majd CTRL + V billentyű kombinációval bemásolom a bejegyzésbe)

Másik lehetőség, hogy egy új bejegyzés felületén a méhsejtminta bal oldalán lévő feltöltés ikonra kattintunk. Ekkor a gépünkön elmentett fényképet tudjuk kiválasztani és feltölteni.

Ha a méhsejtminta jobb oldalán levő 3 pöttyre kattintunk, akkor további lehetőségeket is találunk pl. kereshetünk képet a neten, beszúrhatunk egy GIF-et, vagy képernyő felvételt készíthetünk.

# data[].attributes.body
Ha egy padlet bejegyzés fényképet is tartalmaz, akkor a fényképre kattintva kinagyítva meg lehet nézni a képet.

# data[].attributes.body
Ha a fényképet beszúrtam, alatta megjelenik egy sor, amely felajánlja, hogy feliratozzam a fényképet. Ide kattintva írhatom be a kívánt szöveget.

# data[].attributes.body
Ezt a bejegyzést a képkeresővel készítettem, amely felajánlja ilyen váltakozó képek behelyezését is.

# data[].attributes.body
A felvétel készítéséhez telepíteni kell a Padlet Mini nevű bővítményt a Chrome webáruházból, majd ezt követően az új bejegyzés felületén a méhsejtminta jobb oldalán levő 3 pöttyre kattinva felugrik az a felület, amelyen ki tudjuk választani a képernyőfelvétel készítését.

# data[].attributes.body
A bejegyzések úgy helyezkednek el, mintha polcokra tettük volna őket. Minden bejegyzés egy polc, azaz szekció alatt van. A szekcióknak nevet tudunk adni. A polcok alá függőlegesen kerülnek be a bejegyzések, a polcok pedig vízszintesen kifutnak a képernyőből, hogyha elérik a képernyő szélességét. A bejegyzések mérete kézzel nem változtatható, a szélessége állandó, a hossza a bejegyzés hosszától függ.

# data[].attributes.body
A bejegyzések egy sorban jelennek meg mindaddig, míg a képernyő szélességét el nem érik. Utána új sor kezdődik, a bejegyzések teteje mindig azonos magasságban van. Az egyes bejegyzések mérete kézzel nem változtatható, a szélessége állandó, a hosszúsága a bejegyzés hosszától függ.

# data[].attributes.body
A bejegyzések egymás alatt jelennek meg, azonos szélességben, a bejegyzés hosszától függő hosszúságban. A bejegyzések mérete nem változtatható kézzel.

# data[].attributes.body
A beállításoknál lehet állítani a térkép stílusán.
A világtérképen a + ikonra kattintva felugró ablakban kell kiválasztani beírással vagy a gombostűt a megfelelő helyre húzva a helyet, ahová a bejegyzést lehelyezem a térképen.
Utólag módosítani úgy lehet egy bejegyzés helyszínét, hogy az adott bejegyzésre kattintok > rákattintok a szerkesztés felirítra > a felugró ablakban a bal alsó sarokban találom a helyszín módosító gombot (amelyben már ott található az előzőekben kiválasztott helyszín neve, vagy az, hogy nincsen kiválasztott helyszín) >erre a gombra kattintva megadhatok új helyszínt.
A térképen alapból csak a leszúrt gombostűk láthatók, a bejegyzések nem.  A bejegyzést a leszúrt gombostűre kattintással tudjuk megjeleníteni. A bejegyzés mérete kézzel nem változtatható. A bejegyzés szélessége állandó, a hossza egy ideig nyúlik a bejegyzés hosszával. Ha túl hosszú, akkor csúszka jelenik meg a jobb oldalon, amellyel görgetéssel tudjuk megjeleníteni a bejegyzés további részét.

# data[].attributes.body
Csak függőleges irányban növekvő formátumok (tehát a padlet szélessége végig a képernyő szélessége marad, az új bejegyzések lefelé futnak ki a képernyőről):
-Fal
-Lista
-Rács
Függőlegesen ÉS vízszintesen is növekvő formátum:
-Polc
-Vászon
Csak vízszintesen növekvő formátum:
-Idővonal

# data[].attributes.body
A Padlet formátumok ebben a sorrendben vannak felsorolva:
- Fal
- Lista
- Rács
- Polc
- Térkép
- Vászon
- Idővonal

# data[].attributes.body
A padlet vagyis a virtuális fal elrendezése több féle lehet, pl polc szerűen vagy egymás alá rendezve jelenhetnek meg az egyes bejegyzések. Ezt a formátumot a bejegyzés létrehozásánál tudom beállítani.
Ha már létrehoztam egy padletet, akkor az adott padlet formátumának módosítását a jobb felső sarokban, a saját fényképem melletti  három pontra kattintva tudom behozni azt a menüt, ahol módosítani tudom a padlet elrendezési formátumát.
A listában NEM jelenik meg az adott padlet formátumának neve, tehát a felsorolásból ez a formátum hiányzik, és ezt sehol nem tudom ellenőrizni, hogy az adott padlet milyen formátummal készült. Ezért a következő bejegyzésbe beleteszem a teljes listát, így meg lehet nézni, mi hiányzik a felsorolásból - tehát mi az adott padlet formátuma.